રાજ્યની એક ગુજરાતી ચેનલને જયેશ પટેલે વિદેશની ધરતી પરથી પોતાનો જ ઉતારેલો વીડિયો મેસેજ મોકલાવી તેમાં જણાવ્યું છે કે, પોતાને આ કેસમાં ફસાવવામાં આવી રહ્યો છે, પોતે આ કેસમાં કોઈ રીતે, ક્યાંય સંડોવાયેલો ન હોવાના તેની પાસે પુરાવા છે જે સમય આવ્યે તે અદાલત સમક્ષ રજૂ કરશે. પોતાને આ કેસમાં ફસાવવામાં આવી રહ્યો હોવાની વાત ઉચ્ચારતા જયેશ પટેલે મૃતક એડવોકેટના ચારિત્ર્ય પર પણ કાદવ ઉછાળ્યો છે.